31. detsember

31. detsember on Gregoriuse kalendri 365. päev (liigaastal 366. päev). Juliuse kalendri järgi 18. detsember (1901–2099).

Sündmused

Eestis
1919 – Vabadussõda: kirjutati alla vaherahulepingule Eesti Vabariigi ja Nõukogude Venemaa vahel.

Maailmas
 406 – vandaalid, alaanid ja sueebid tungisid üle Reini Galliasse.
 870 – anglosaksid võitsid Englefieldi lahingus Inglismaale tunginud Taani viikingeid.
1229 – rekonkista: Aragóni kuningas Jaime I vallutas mauridelt Mallorca.
1435 – Bresti rahuga lõppes aastakümnetepikkune võitlus Saksa ordu ja Poola-Leedu uniooni vägede vahel.
1600 – Briti Ida-India Kompanii sai kuningliku tegevusloa.
1687 – esimene rühm Prantsusmaalt pagenud hugenotte asus laevaga Hollandist teele Hea Lootuse neemele.
1775 – Briti väed võitsid Québeci lahingus Ameerika vägesid ja peatasid sellega Kanada vallutamise Ameerika iseseisvussõja käigus.
1857 – kuninganna Victoria kinnitas Ottawa Kanada pealinnaks.
1879 – Thomas Edison esitles USA-s New Jersey osariigi Menlo Parki linnas elektripirni.
1909 – New Yorgis avati Manhattani sild Manhattani ja Brooklyni vahel.
1938 – esimene rõhukambriga tsiviillennuk Boeing 307 Stratoliner tegi esmalennu.
1939 – Viini Filharmoonikud andsid oma esimese Uusaastakontserdi.
1949 – Läti NSV Ülemnõukogu Presiidiumi määrusega likvideeriti Läti NSV-s maakonnad ja moodustati nende asemele 58 rajooni.
1968 – toimus Tupolev Tu-144, esimese ülehelikiiruselise reisilennuki esmalend.
1992 – Tšehhi ja Slovakkia Föderatiivne Vabariik saadeti laiali, loodi Tšehhi Vabariik pealinnaga Prahas ja Slovaki Vabariik pealinnaga Bratislavas.
1994 – esimene Tšetšeenia sõda: Vene vägede pealetungiga algas Groznõi lahing.
1999 – Boriss Jeltsin astus tagasi Venemaa presidendi ametikohalt. Presidendi ametikohuseid asus täitma Vladimir Putin.
1999 – USA andis Panama kanalitsooni üle Panamale.
2004 – Taiwanis avati Taipei 101, toona maailma kõrgeim (509 meetrit) pilvelõhkuja.
2009 – Leedus suleti Ignalina tuumaelektrijaam.

Sündinud 

1491 – Jacques Cartier, prantsuse maadeavastaja
1514 – Andreas Vesalius, Madalmaade anatoom
1798 – Friedrich Robert Faehlmann, eesti kirjanik
1869 – Henri Matisse, prantsuse kunstnik
1878 – Elizabeth Arden, Kanada päritolu USA kosmeetikatööstur
1880 – George Marshall, USA sõjaväelane ja riigimees
1908 – Simon Wiesenthal, juudi publitsist, koonduslaagrist pääsenu, aktivist
1928 – Veijo Meri, soome kirjanik
1937 – Anthony Hopkins, Walesi näitleja
1941 – Alex Ferguson, šoti jalgpallur ja jalgpallimänedžer ning treener
1943 – Ben Kingsley, Briti näitleja
1948 – Donna Summer, ameerika poplaulja
1959 – Val Kilmer, ameerika näitleja
1965 – Loone Ots, eesti folklorist ja näitekirjanik
1969 – Arvi Aavik, eesti maadleja
1977 – Psy, Korea laulja

Surnud 

1872 – Aleksis Kivi, soome kirjanik
1922 – Adalbert von Stromberg, baltisaksa usuteadlane
1949 – Raimond Valgre, eesti helilooja ja muusik
1951 – Maksim Litvinov, Venemaa ja Nõukogude Liidu poliitik, revolutsionäär ja diplomaat
1980 – Oskar Kerson, Eesti Panga president eksiilis
1993 – Zviad Gamsahhurdia, teadlane ja kirjanik, Gruusia Vabariigi esimene president
2000 – Toomas Uba, eesti spordiajakirjanik
2003 – Rein Helme, eesti sõjaajaloolane
2007 – Rein Ristlaan, Eesti NSV partei- ja riigitegelane
2021 – Betty White, USA näitleja ja saatejuht

Pühad 
Vana-aastaõhtu

Ilmarekordid 
Tallinna maksimumtemperatuur +10,8 °C (2019)
Tallinna miinimumtemperatuur –32,2 °C (1978)
Tartu maksimumtemperatuur +8,4 °C (1975)
Tartu miinimumtemperatuur –38,6 °C (1978)
2009 – Tallinnas detsembri suurim lumikatte paksus 49 cm
2010 – detsembri suurim lumikatte paksus (Kuusikul 75 cm, Massumõisas 68 cm, Väike-Maarjas 65 cm, Uus-Lõvel 63 cm, Vanakülas ja Oandus 62 cm)

Viited

Detsember 31